ระเบียบกองทุนสนับสนุนการสร้างเสริมสุขภาพระเบียบกองทุนสนับสนุนการสร้างเสริมสุขภาพว่าด้วยการบริหารข้อมูลข่าวสารของกองทุนพ.ศ. ๒๕๖๐[๑] เพื่อให้การบริการข้อมูลข่าวสารแก่ประชาชนตามกฎหมายว่าด้วยข้อมูลข่าวสารของราชการเป็นไปด้วยความเรียบร้อยส่งเสริมให้ประชาชนมีโอกาสรับรู้ข้อมูลข่าวสารเกี่ยวกับการดำเนินการของกองทุนสนับสนุนการสร้างเสริมสุขภาพตลอดจนส่งเสริมและสนับสนุนให้ประชาชนมีส่วนร่วมในการติดตามและตรวจสอบการดำเนินงานของกองทุนสนับสนุนการสร้างเสริมสุขภาพให้เป็นไปอย่างโปร่งใสและสอดคล้องกับหลักเกณฑ์และวิธีการบริหารกิจการบ้านเมืองที่ดีอาศัยอำนาจตามความในมาตรา๒๑ (๕) และ (๗) แห่งพระราชบัญญัติกองทุนสนับสนุนการสร้างเสริมสุขภาพ พ.ศ. ๒๕๔๔ประกอบกับข้อ ๔ ของประกาศคณะกรรมการข้อมูลข่าวสารของราชการ เรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูลงวันที่ ๒๔ กุมภาพันธ์ ๒๕๔๑ และมติคณะกรรมการกองทุนสนับสนุนการสร้างเสริมสุขภาพในการประชุมครั้งที่ ๓/๒๕๖๐ เมื่อวันที่ ๑๖ มีนาคม ๒๕๖๐ จึงออกระเบียบไว้ดังนี้ข้อ๑ ระเบียบนี้เรียกว่า ระเบียบกองทุนสนับสนุนการสร้างเสริมสุขภาพว่าด้วยการบริหารข้อมูลข่าวสารของกองทุน พ.ศ. ๒๕๖๐ข้อ๒ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ๓ บรรดากฎ ระเบียบ ข้อบังคับ คำสั่งหรือประกาศอื่นใดในส่วนที่กำหนดไว้แล้วในระเบียบนี้หรือที่ขัดหรือแย้งกับระเบียบนี้ให้ใช้ระเบียบนี้แทนข้อ๔ ในระเบียบนี้ข้อมูลข่าวสาร หมายความว่า สิ่งที่สื่อความหมายให้รู้เรื่องราวข้อเท็จจริงข้อมูลหรือสิ่งใด ๆ ตามกฎหมายว่าด้วยข้อมูลข่าวสารของราชการที่อยู่ในความครอบครองหรือควบคุมดูแลของกองทุนสนับสนุนการสร้างเสริมสุขภาพศูนย์ข้อมูลข่าวสาร หมายความว่า ศูนย์ข้อมูลข่าวสารของกองทุนสนับสนุนการสร้างเสริมสุขภาพบริการข้อมูลข่าวสาร หมายความว่า การให้ตรวจดูศึกษาค้นคว้า ขอรับ หรือขอสำเนาข้อมูลข่าวสารของกองทุนสนับสนุนการสร้างเสริมสุขภาพเจ้าหน้าที่ประจำศูนย์ หมายความว่าเจ้าหน้าที่ผู้ได้รับแต่งตั้งให้รับผิดชอบบริการข้อมูลข่าวสาร ณศูนย์ข้อมูลข่าวสารคณะกรรมการ หมายความว่าคณะกรรมการบริหารข้อมูลข่าวสารของกองทุนสนับสนุนการสร้างเสริมสุขภาพกองทุน หมายความว่ากองทุนสนับสนุนการสร้างเสริมสุขภาพคณะกรรมการกองทุน หมายความว่าคณะกรรมการกองทุนสนับสนุนการสร้างเสริมสุขภาพสำนักงานกองทุน หมายความว่า สำนักงานกองทุนสนับสนุนการสร้างเสริมสุขภาพผู้จัดการ หมายความว่าผู้จัดการกองทุนสนับสนุนการสร้างเสริมสุขภาพส่วนงาน หมายความว่า ส่วนงานต่าง ๆที่จัดตั้งขึ้นตามระเบียบกองทุนสนับสนุนการสร้างเสริมสุขภาพว่าด้วยการจัดแบ่งส่วนงานและการบริหารงานภายในสำนักงานกองทุนสนับสนุนการสร้างเสริมสุขภาพพ.ศ. ๒๕๕๙ และที่แก้ไขเพิ่มเติมและส่วนงานอื่นใดที่ระเบียบหรือข้อบังคับกำหนดให้เป็นส่วนงานภายในของกองทุนฝ่ายสื่อสารองค์กร หมายความว่าส่วนงานหนึ่งที่จัดตั้งขึ้นตามระเบียบกองทุนสนับสนุนการสร้างเสริมสุขภาพว่าด้วยการจัดแบ่งส่วนงานและการบริหารงานภายในสำนักงานกองทุนสนับสนุนการสร้างเสริมสุขภาพพ.ศ. ๒๕๕๙ และที่แก้ไขเพิ่มเติมข้อ๕ ให้ผู้จัดการรักษาการตามระเบียบนี้หมวด ๑คณะกรรมการบริหารข้อมูลข่าวสาร ข้อ๖ ให้มีคณะกรรมการคณะหนึ่งเรียกว่า คณะกรรมการบริหารข้อมูลข่าวสารของกองทุนสนับสนุนการสร้างเสริมสุขภาพ ประกอบด้วยประธานกรรมการ และกรรมการอีกไม่เกินเจ็ดคนซึ่งผู้จัดการแต่งตั้งจากผู้มีความรู้ความเชี่ยวชาญด้านการบริหารข้อมูลข่าวสารหรือผู้มีความรู้ความเชี่ยวชาญด้านอื่น ๆที่จะก่อให้เกิดประโยชน์ต่อการบริหารจัดการข้อมูลข่าวสาร และอย่างน้อยหนึ่งคนต้องเป็นผู้มีความรู้ความเชี่ยวชาญด้านการสื่อสารมวลชนโดยให้ผู้อำนวยการฝ่ายสื่อสารองค์กรเป็นเลขานุการข้อ๗ให้คณะกรรมการมีวาระการดำรงตำแหน่งคราวละสามปีในกรณีกรรมการพ้นจากตำแหน่งก่อนวาระและยังมิได้แต่งตั้งกรรมการแทนตำแหน่งที่ว่างลง ให้กรรมการที่เหลืออยู่ปฏิบัติหน้าที่ต่อไปได้และให้มีการแต่งตั้งกรรมการแทนตำแหน่งที่ว่างลงเว้นแต่วาระของกรรมการจะเหลือไม่ถึงเก้าสิบวันโดยให้ผู้ที่ได้รับแต่งตั้งแทนตำแหน่งที่ว่างอยู่ในตำแหน่งเท่ากับวาระที่เหลืออยู่ของกรรมการซึ่งได้แต่งตั้งไว้แล้วเมื่อครบกำหนดตามวาระในวรรคหนึ่งหากยังมิได้มีการแต่งตั้งคณะกรรมการขึ้นใหม่ให้คณะกรรมการซึ่งพ้นจากตำแหน่งตามวาระนั้นอยู่ปฏิบัติหน้าที่ในตำแหน่งต่อไปจนกว่าคณะกรรมการซึ่งได้รับการแต่งตั้งใหม่เข้ารับหน้าที่กรรมการซึ่งพ้นจากตำแหน่งตามวาระอาจได้รับแต่งตั้งอีกได้ข้อ๘ นอกจากการพ้นจากตำแหน่งตามวาระกรรมการอาจพ้นจากตำแหน่งเมื่อ(๑) ตาย(๒) ลาออก(๓) ผู้จัดการให้พ้นจากตำแหน่งเพราะบกพร่องต่อหน้าที่มีความประพฤติเสื่อมเสีย หรือหย่อนความสามารถ(๔) เป็นบุคคลล้มละลาย(๕) เป็นผู้ไร้ความสามารถหรือเสมือนไร้ความสามารถ(๖) ได้รับโทษจำคุกโดยคำพิพากษาถึงที่สุดให้จำคุกเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษข้อ๙ ให้คณะกรรมการมีอำนาจหน้าที่ดังต่อไปนี้(๑) กำหนดหลักเกณฑ์หรือมาตรการเกี่ยวกับการบริหาร การจัดประเภท การจัดระบบการขอ การอนุญาต และการบริการข้อมูลข่าวสารตามกฎหมายว่าด้วยข้อมูลข่าวสารของราชการ(๒) พิจารณาวินิจฉัยประเภทข้อมูลข่าวสารที่อาจไม่ต้องเปิดเผยหรือข้อมูลข่าวสารที่มีการกำหนดชั้นความลับไว้ตามกฎหมายว่าด้วยการรักษาความลับของทางราชการ(๓) พิจารณาวินิจฉัยประเภทข้อมูลข่าวสารที่ควรเก็บไว้ที่สำนักงานกองทุนหรือส่งไปยังหอจดหมายเหตุแห่งชาติ กรมศิลปากรหรือหน่วยงานอื่นของรัฐที่กำหนดในพระราชกฤษฎีกาที่ออกตามกฎหมายว่าด้วยข้อมูลข่าวสารของราชการ(๔)ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารกับหน่วยงานของรัฐและเอกชนตลอดจนกำหนดหลักเกณฑ์หรือมาตรการเกี่ยวกับการเชื่อมโยงหรือการเข้าถึงระบบฐานข้อมูลของกองทุน(๕) พิจารณาวินิจฉัยกรณีที่มีปัญหาเกี่ยวกับการดำเนินการตามระเบียบนี้(๖) เรียกเจ้าหน้าที่มาสอบถามหรือให้ชี้แจงแสดงความเห็นเกี่ยวกับข้อมูลข่าวสารหรือให้จัดส่งข้อมูลข่าวสาร(๗) แต่งตั้งคณะทำงานเพื่อพิจารณาหรือปฏิบัติการตามที่คณะกรรมการกองทุนมอบหมาย(๘)ปฏิบัติหน้าที่อื่นใดตามที่กำหนดไว้ในระเบียบนี้หรือตามที่ผู้จัดการมอบหมายข้อ๑๐การประชุมคณะกรรมการต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงเป็นองค์ประชุมถ้าประธานกรรมการไม่มาประชุมหรือไม่อาจปฏิบัติหน้าที่ได้ให้กรรมการที่มาประชุมเลือกกรรมการคนหนึ่งเป็นประธานในการประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ๑๑ ให้นำความในข้อ ๑๐มาใช้บังคับกับการประชุมของคณะทำงานที่แต่งตั้งตามข้อ ๙ (๗) โดยอนุโลมหมวด ๒การจัดประเภทข้อมูลข่าวสาร ข้อ๑๒ ประเภทของข้อมูลข่าวสารแบ่งออกเป็น ๔ ประเภท ได้แก่(๑) ข้อมูลข่าวสารที่ลงพิมพ์ในราชกิจจานุเบกษา(๒) ข้อมูลข่าวสารที่จัดไว้ให้ประชาชนเข้าตรวจดูได้(๓) ข้อมูลข่าวสารที่เปิดเผยได้เมื่อร้องขอ(๔) ข้อมูลข่าวสารที่ไม่เปิดเผยให้คณะกรรมการประกาศกำหนดรายละเอียดของข้อมูลข่าวสารแต่ละประเภทตามวรรคหนึ่งโดยให้คำนึงถึงลักษณะของข้อมูลข่าวสารตามกฎหมายว่าด้วยข้อมูลข่าวสารของราชการให้หัวหน้าส่วนงานจัดส่งประเภทข้อมูลข่าวสารตามวรรคหนึ่ง(๒) ไปยังฝ่ายสื่อสารองค์กรเพื่อรวบรวมและจัดระบบข้อมูลข่าวสารนั้นไว้ให้ประชาชนเข้าตรวจดู ณศูนย์ข้อมูลข่าวสาร และสื่ออิเล็กทรอนิกส์ใด ๆหมวด ๓การขอข้อมูลข่าวสารและการอนุญาต ข้อ๑๓ ผู้ใดมีความประสงค์ขอใช้บริการข้อมูลข่าวสารให้แสดงความจำนงโดยการยื่นคำขอใช้บริการข้อมูลข่าวสารตามแบบที่คณะกรรมการกำหนดเมื่อมีผู้ยื่นคำขอใช้บริการข้อมูลข่าวสารตามวรรคหนึ่งให้เจ้าหน้าที่ประจำศูนย์ตรวจสอบคำขอและความถูกต้องของเอกสารว่ามีกฎหมาย ระเบียบข้อบังคับ หรือประกาศกำหนดให้ต้องยื่นมาพร้อมกับคำขอนั้น หากคำขอไม่ถูกต้องให้เจ้าหน้าที่ประจำศูนย์แนะนำให้ผู้ยื่นคำขอดำเนินการแก้ไขเพิ่มเติมให้ถูกต้องและหากมีเอกสารใดไม่ครบถ้วนให้เจ้าหน้าที่ประจำศูนย์แจ้งผู้ยื่นคำขอทราบทันทีหรือภายในเวลาไม่เกินห้าวันนับแต่วันที่ได้รับคำขอ โดยทำเป็นหนังสือลงลายมือชื่อของเจ้าหน้าที่ประจำศูนย์ที่รับคำขอและระบุรายการเอกสารที่ไม่ถูกต้องหรือยังไม่ครบถ้วนให้ผู้ยื่นคำขอทราบพร้อมทั้งกำหนดระยะเวลาพอสมควรเพื่อให้ผู้ยื่นคำขอแก้ไขคำขอหรือจัดส่งเอกสารให้ครบถ้วนและบันทึกเหตุผลการแจ้งดังกล่าวไว้ในคำขอนั้นในกรณีที่ผู้ยื่นคำขอไม่ดำเนินการแก้ไขหรือส่งเอกสารเพิ่มเติมภายในเวลาที่เจ้าหน้าที่ประจำศูนย์กำหนดหรือภายในเวลาที่เจ้าหน้าที่ประจำศูนย์อนุญาตให้ขยายเวลาออกไปให้ถือว่าผู้ยื่นคำขอไม่ประสงค์ที่จะให้เจ้าหน้าที่ประจำศูนย์ดำเนินการตามคำขอนั้นในกรณีเช่นนี้ให้เจ้าหน้าที่ประจำศูนย์คืนคำขอพร้อมด้วยเอกสารให้ผู้ยื่นคำขอเมื่อผู้ยื่นคำขอได้แก้ไขคำขอหรือจัดส่งเอกสารเพิ่มเติมตามที่ได้ระบุในการแจ้งตามวรรคสองแล้วเจ้าหน้าที่ประจำศูนย์จะปฏิเสธไม่ดำเนินการตามคำขอเพราะเหตุยังขาดเอกสารอีกมิได้เว้นแต่มีความจำเป็นเพื่อปฏิบัติให้ถูกต้องตามกฎหมาย ระเบียบ ข้อบังคับ หรือประกาศและได้รับความเห็นชอบจากผู้บังคับบัญชาเหนือตนขึ้นไปชั้นหนึ่งข้อ๑๔เมื่อได้พิจารณาแล้วเห็นว่าคำขอนั้นถูกต้องและมีเอกสารครบถ้วนให้เจ้าหน้าที่ประจำศูนย์ตรวจสอบว่าข้อมูลข่าวสารตามคำขอเป็นข้อมูลข่าวสารประเภทใดและให้ดำเนินการดังนี้(๑) ข้อมูลข่าวสารตามข้อ ๑๒ (๑) และ (๒)ให้เจ้าหน้าที่ประจำศูนย์เป็นผู้พิจารณาอนุญาตโดยไม่ชักช้าแต่ต้องไม่เกินสิบห้าวันนับแต่วันที่ได้รับคำขอและเอกสารถูกต้องครบถ้วนเว้นแต่ผู้นั้นขอจำนวนมากหรือบ่อยครั้งโดยไม่มีเหตุผลอันสมควรหรือมีเหตุจำเป็นอื่นใดให้เสนอผู้บังคับบัญชาเหนือตนขึ้นไปชั้นหนึ่งเพื่อพิจารณาขยายเวลาออกไปครั้งละไม่เกินสิบห้าวันและแจ้งเหตุผลนั้นให้ผู้ยื่นคำขอทราบโดยไม่ชักช้า(๒) ข้อมูลข่าวสารตามข้อ ๑๒ (๓)ให้เจ้าหน้าที่ประจำศูนย์ประสานไปยังหัวหน้าส่วนงานที่รับผิดชอบเพื่อให้หัวหน้าส่วนงานนั้นเป็นผู้พิจารณาอนุญาตโดยไม่ชักช้าแต่ต้องไม่เกินสามสิบวันนับแต่วันที่ได้รับคำขอและเอกสารถูกต้องครบถ้วน เว้นแต่ผู้นั้นขอจำนวนมากหรือบ่อยครั้งโดยไม่มีเหตุผลอันสมควรหรือมีเหตุจำเป็นอื่นใดให้เสนอผู้บังคับบัญชาเหนือตนขึ้นไปชั้นหนึ่งเพื่อพิจารณาขยายเวลาออกไปครั้งละไม่เกินสามสิบวันและแจ้งเหตุผลนั้นให้ผู้ยื่นคำขอทราบโดยไม่ชักช้าในกรณีมีเหตุอันควรสงสัยว่าข้อมูลข่าวสารใดจะเปิดเผยได้หรือไม่ให้เสนอคณะกรรมการเพื่อวินิจฉัยตามอำนาจหน้าที่ต่อไปข้อ๑๕ เมื่อผู้มีอำนาจตามข้อ ๑๔พิจารณาอนุญาตตามคำขอแล้ว ให้ผู้ยื่นคำขอสามารถรับบริการข้อมูลข่าวสาร ณศูนย์ข้อมูลข่าวสารในกรณีที่เป็นข้อมูลข่าวสารตามข้อ๑๒ (๓) เมื่อผู้มีอำนาจพิจารณาอนุญาตแล้วให้จัดส่งข้อมูลข่าวสารให้ศูนย์ข้อมูลข่าวสารเพื่อให้ผู้ยื่นคำขอสามารถเข้าใช้บริการข้อมูลข่าวสารนั้นข้อ๑๖ ในกรณีผู้มีอำนาจตามข้อ ๑๔เห็นว่าข้อมูลข่าวสารตามคำขอนั้นเป็นข้อมูลข่าวสารตามข้อ ๑๒ (๔)ทั้งหมดหรือบางส่วน ให้เจ้าหน้าที่ประจำศูนย์เสนอผลการพิจารณาพร้อมเหตุผลต่อผู้จัดการเพื่อพิจารณาแจ้งให้ผู้ยื่นคำขอทราบโดยไม่ชักช้า ทั้งนี้ คำสั่งมิให้เปิดเผยข้อมูลข่าวสารนั้นต้องระบุด้วยว่าที่เปิดเผยไม่ได้เพราะเป็นข้อมูลข่าวสารประเภทใดและเพราะเหตุใดและแจ้งให้ผู้ยื่นคำขอทราบถึงสิทธิที่จะอุทธรณ์คำสั่งนั้น ต่อคณะกรรมการวินิจฉัยการเปิดเผยข้อมูลข่าวสารตามกฎหมายว่าด้วยข้อมูลข่าวสารของราชการหมวด ๔การคุ้มครองข้อมูลข่าวสาร ข้อ๑๗ข้อมูลข่าวสารส่วนบุคคลหรือข้อมูลข่าวสารใด ซึ่งมีกฎหมาย ระเบียบหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษการขอข้อมูลข่าวสาร และการอนุญาตจะต้องปฏิบัติตามกฎหมาย ระเบียบ หรือมติคณะรัฐมนตรีดังกล่าวนั้นด้วยข้อ๑๘ การคุ้มครองข้อมูลข่าวสารนอกจากจะต้องปฏิบัติตามกฎหมายว่าด้วยการรักษาความลับของทางราชการแล้วให้ปฏิบัติตามระเบียบ ประกาศ หรือคำสั่งของสำนักงานกองทุนที่เกี่ยวข้องโดยเคร่งครัดด้วยในกรณีข้อมูลข่าวสารที่ยื่นคำขอเป็นข้อมูลข่าวสารลับการอนุญาตและการเปิดเผยให้ดำเนินการตามกฎหมายว่าด้วยการรักษาความลับของทางราชการหมวด ๕ศูนย์ข้อมูลข่าวสาร ข้อ๑๙ให้ฝ่ายสื่อสารองค์กรมีหน้าที่รับผิดชอบจัดสถานที่ตั้งศูนย์ข้อมูลข่าวสารเพื่อเป็นศูนย์รวมข้อมูลข่าวสารและประสานงานกับส่วนงานโดยจัดระบบข้อมูลข่าวสารและจัดบริการข้อมูลข่าวสารไว้ให้ประชาชนเข้าตรวจดูศึกษาค้นคว้า ตลอดจนเผยแพร่และจัดทำสำเนาข้อมูลข่าวสารนั้นการบริการข้อมูลข่าวสารนอกจากที่กำหนดในวรรคหนึ่งให้เป็นไปตามหลักเกณฑ์ วิธีการ และเงื่อนไขที่คณะกรรมการประกาศกำหนดข้อ๒๐การเรียกค่าธรรมเนียมการขอสำเนาหรือขอสำเนาที่มีคำรับรองถูกต้องของข้อมูลข่าวสารให้เป็นไปตามหลักเกณฑ์ วิธีการ และเงื่อนไขที่คณะกรรมการประกาศกำหนดข้อ๒๑การบริการส่งข้อมูลข่าวสารที่เปิดเผยทางโทรสารหรือโดยวิธีการทางอิเล็กทรอนิกส์อื่นใดให้ดำเนินการได้เฉพาะกรณีเร่งด่วน โดยให้คำนึงถึงความสิ้นเปลือง เช่น จำนวนข้อมูลข่าวสารระยะเวลา และค่าใช้จ่ายในการส่งข้อ ๒๒ศูนย์ข้อมูลข่าวสารตั้งอยู่เลขที่ ๙๙/๘ อาคารศูนย์เรียนรู้สุขภาวะ ซอยงามดูพลีแขวงทุ่งมหาเมฆ เขตสาทร กรุงเทพมหานคร ๑๐๑๒๐ โทรศัพท์ ๐-๒๓๔๓-๑๕๐๐ หรือ www.thaihealth.or.thประกาศ ณ วันที่ ๒๘มีนาคม พ.ศ. ๒๕๖๐พลเรือเอกณรงค์ พิพัฒนาศัยรองนายกรัฐมนตรีประธานกรรมการกองทุนสนับสนุนการสร้างเสริมสุขภาพพิมพ์มาดา/ภวรรณตรี/จัดทำ๒๔ พฤษภาคม๒๕๖๐[๑] ราชกิจจานุเบกษาเล่ม ๑๓๔/ตอนที่ ๓๗ ง/หน้า ๘/๑๘ พฤษภาคม ๒๕๖๐